બીજા અર્થમાં યુનેસ્કોમાં પુરાતન વિકાસના આધારે અમદાવાદની હેરિટેજ સિટીની દાવેદારી કરવામાં કોર્પોરેશન ભલે સફળ રહ્યું છે, પરંતુ હજુ તંત્ર તરફથી ખાસ તૈયારી કરાઈ નથી. આ અંગે હેરિટેજનો હવાલો સંભાળતા ડેપ્યુટી મ્યુનિ. કમિશનર દિલીપ ગોરને પૂછતાં તેઓ કહે છે, ”હાલના હેરિટેજ સેલને તંત્ર દ્વારા હેરિટેજ વિભાગનો દરજ્જો અપાયો છે. અત્યારે તો હેરિટેજ વિભાગ સક્ષમ છે અને તેને હેરિટેજ સિટી અંગેના દાવેદારીના આધારે વધુ સક્ષમ કરવામાં આવશે.”